projecte-aina/catalan_government_crawling huggingface dataset:
Els programes d'innovació consisteixen en plans d'acció que el Departament d'Educació prioritza i impulsa, i que tenen com a finalitat millorar els resultats del sistema educatiu adequant-lo al canvi i a l'evolució social.
Amb la mateixa finalitat també s'inclouen les iniciatives d'altres institucions amb les quals el Departament col·labora mitjançant acords o convenis.
La resolució EDU/523/2020, de 24 de febrer, estableix dos períodes per adherir-se a algun programa d'innovació pedagògica.
La primera quinzena del mes de març de cada curs escolar es donarà publicitat programes d'innovació pedagògica que obren procés de participació.
Excepcionalment, els programes d'innovació que així ho requereixin es podran publicitar i obrir el procediment de participació el mes de juny.
El termini general d'inscripció per participar finalitzarà desprès de 40 dies hàbils des de l'endemà de la publicitació de la llista de programes que obren procés de participació.
Per a la convocatòria de juny de 2020, el termini de presentació de sol·licituds per als programes vinculats als ensenyaments de formació professional, és de 20 dies hàbils des de l'endemà de la publicació de la llista de programes que obren procés de participació.
Centres de titularitat del Departament d'Educació
Amb l'entrada en vigor del Reial decret 463/2020, pel qual es declara l'estat d'alarma pel COVID-19, que preveu la suspensió dels terminis administratius en l'àmbit de l'Administració de la Generalitat de Catalunya, han quedat suspesos els procediments i tràmits previstos a la convocatòria única per a la participació en programes d'innovació pedagògica ( Resolució EDU/523/2020, de 24 de febrer).
Definitivament la convocatòria ordinària del mes de març de 2020 ha estat desconvocada per la Resolució EDU/1165/2020, de 28 de maig, per la qual s'acorda desconvocar la participació en programes d'innovació pedagògica en règim de convocatòria ordinària del mes de març de 2020 i prosseguir amb la convocatòria extraordinària del mes de juny de 2020.
Programes que obren convocatòria per ensenyaments d'educació infantil, primària, secundària i/o batxillerat.
Programes que obren convocatòria per a ensenyaments de Formació Professional.
Termini de presentació de sol·licituds fins al 3 de juliol de 2020.
Programes que obren convocatòria per a ensenyaments de Règim Especial.
En projectes en xarxa trobareu exemples i idees per a desenvolupar activitats d'aula que permeten treballar amb els alumnes les competències del segle XXI com el pensament crític, la col·laboració, la comunicació i la creativitat.
Hi ha activitats plantejades per a treballar amb els alumnes a dins de l'aula amb les eines TIC, i també activitats de col·laboració amb altres centres d'àmbit nacional o internacional.
Mystery Classroom, Webquestes i Caceres del Tresor són activitats que es poden dur a terme en una sola sessió, mentre que Geobiografies, Voltem pel Món i Viquilletra són projectes plantejats per a tot un curs escolar.
També hi destaquem periódicament altres plataformes i formats que us poden inspirar.
El Departament d'Ensenyament preveu un Projecte específic per atendre l'alumnat del poble gitano.
Aquest Projecte se situa en el marc més ampli i global com és el Pla integral del poble gitano que impulsa el Govern de la Generalitat de Catalunya.
El Projecte Promoció escolar té els següents objectius:
Aquesta programació educativa conté 13 Unitats Didàctiques i és un recurs per a treballar, amb l'alumnat de primària, la història, els valors, els costums i la identitat del Poble Gitano, alhora que permet treballar les competències bàsiques del currículum als àmbits lingüístic, matemàtic, artístic, d'educació en valors o coneixement del medi, entre d'altres.
El Departament d'Ensenyament posa a l'abast dels centres educatius amb alt percentatge d'alumnat del poble gitano aquest document amb l'objectiu d'aconseguir el seu èxit escolar (document en procés d'elaboració).
En el Projecte de Difusió de cultura gitana de la Fundació Privada Pere Closa s'inclouen les activitats Contes Rromane i Qui som els Rroma?
La primera activitat treballa el coneixement i el respecte per la cultura gitana a través d'una de les seves facetes més desconegudes: els contes i les llegendes.
La segona activitat consisteix bàsicament en explicar l'origen geogràfic i històric del poble gitano, quina és la situació de la seva llengua i la distribució geogràfica actual, així com els símbols identitaris.
Aquestes dues activitats són gratuïtes per als centres.
En el web de la Fundació Privada Pere Closa trobareu més informació.
Instruments d'avaluació i taules de registre àgils i operatius que faciliten l'avaluació i el seguiment de tot l'alumnat de l'aula ordinària, i sobretot d'aquell que requereix una atenció especial pel que fa a les intervencions educatives.
Instruments de detecció i recollida d'informació per elaborar plans de treball per a la millora dels resultats d'aprenentatge de l'alumnat amb dificultats.
Aportacions de les investigacions de la psicologia cognitiva que ens permet entendre que succeix quan un alumne té dificultats en la lectura.
Activitats per avaluar els components del procés de la lectura.
La tasca de vetllar per la bona convivència i per la reparació quan sigui necessari, sigui quina sigui la situació que la vulneri, requereix de l'adquisició de coneixements i del desenvolupament d'habilitats i actituds que capacitin l'alumnat per a la convivència positiva en qualsevol escenari: el centre educatiu, l'entorn, les xarxes socials....
En aquest sentit cal avançar en la formació de les competències socioemocionals, de la gestió positiva dels conflictes i de les relacions personals, així com de la presa de decisions adequades, empàtiques, solidàries i ajustades moralment.
Les escoles disposen de sis mòduls de formació adreçats a l'alumnat que es podran utilitzar a tutoria o en el marc que el centre determini.
El pla de formació del programa posa a l'abast de les famílies mòduls formatius que s'orienten a facilitar-les estratègies i recursos per ajudar els seus fills a desenvolupar les capacitats que els han de facilitar una bona relació intrapersonal i interpersonal així com la gestió positiva dels conflictes, capacitats que són fonamentals per conviure positivament a l'aula i fora d'ella i per prevenir i aturar possibles situacions d'assetjament.
Els sis mòduls formatius comparteixen continguts amb els de l'alumnat i per tant podran ser treballats pels centres educatius de forma paral·lela i compartida.
El Departament d'Educació, des de la Direcció General de Formació Professional Inicial i Ensenyaments de Règim Especial, promou diverses iniciatives per a la innovació i millora de la qualitat de la formació professional inicial, utilitzant com a instrument la cooperació transnacional en projectes d'iniciativa i programes comunitaris.
En aquest context, es treballa en els àmbits de la mobilitat d'estudiants, els projectes de cooperació i la participació en xarxes transnacionals.
Des de fa més de 15 anys, el Departament d'Educació posa a disposició dels centres, a través d'una convocatòria anual una sèrie d'ajuts per a grups d'alumnes de formació professional inicial, perquè facin les pràctiques en empreses d'altres països, així com part dels seus estudis.
Des del curs 2013-2014, la convocatòria també inclou dues accions de mobilitat per a professorat de Formació Professional Inicial.
Aquestes accions per a professorat consisteixen en la realització d'una estada a Alemanya per conèixer en profunditat la formació dual i també cursos de metodologia per l'ensenyament de continguts curriculars en anglès, que tenen lloc a Irlanda.
Així mateix, amb l'objectiu de promoure i facilitar la mobilitat dels alumnes de formació professional inicial, es posa a l'abast dels centres una sèrie d'eines que poden ser d'utilitat per a la preparació, gestió i seguiment de projectes d'estades i/o intercanvis d'alumnes, a través de dos cursos de formació per als coordinadors de mobilitat dels diferents centres en l'entorn virtual Moodle.
La Direcció General de Formació Professional Inicial i Ensenyaments de Règim Especial en el seu afany d'internacionalització dels estudis de Formació Professional, participa en projectes temàtics amb altres administracions i en projectes específics amb empreses, entitats i organismes, el marc del programa Europeu Erasmus+.
El Departament d'Educació, a través de la Direcció General de Formació Professional Inicial i Ensenyaments de Règim Especial participa en xarxes de col·laboració estable amb poders regionals en matèria de formació professional inicial, l'objectiu de les quals és desenvolupar propostes d'interès comú, però també reforçar la intervenció de les regions en les polítiques europees de Formació Professional.
Programa de mobilitat formativa i cooperació europea i internacional dels centres d'EP
Servei de Programes i Projectes de Foment dels Ensenyaments Professionals
El curs 2018-2019, el Departament d'Educació impulsa el Programa de Comunicació Oral, Tenim la paraula!, per al conjunt del sistema educatiu no universitari, en el marc d' El model lingüístic del sistema educatiu de Catalunya.
L'aprenentatge i l'ús de les llengües en un context educatiu multilingüe i multicultural, publicat el mes d'octubre del 2018.
Aquest impuls neix de la necessitat d'enfortir la competència oral de l'alumnat, element clau per al seu desenvolupament com a membre actiu de la societat.
Aquest treball de les habilitats comunicatives orals li permetran millorar l'expressió de pensaments, sentiments, emocions, opinions, vivències...
Per aquest motiu, a les proves de competències bàsiques (Cb) impulsades per l'administració educativa s'ha considerat que calia l'avaluació de les competències de la dimensió comunicació oral de l'àmbit lingüístic, la qual forma part de les noves proves diagnòstiques de llengua catalana del segon curs d'educació primària i, també, de les proves de Cb de les llengües catalana, castellana i anglesa del quart nivell d'educació secundària obligatòria.
El Programa vol donar resposta també a la realitat sociolingüística de molts centres educatius, en particular els de les grans ciutats i les seves àrees metropolitanes, en què hi ha un nombre important d'alumnes que no arriba a desenvolupar les competències orals en llengua catalana de manera suficientment satisfactòria.
La presència d'un nombre important d'alumnat que no té aquesta llengua com a familiar i no és la del seu entorn immediat planteja el repte de promoure l'ús vehicular i interpersonal de la llengua catalana en uns marcs sociolingüístics d'aula, de centre i d'entorn diversos i complexos.
Donada la situació de minorització de la llengua de referència del centre en alguns contextos, el Programa de Comunicació Oral s'ocuparà de promoure l'ús oral de la llengua com una estratègia d'equitat educativa per a tot l'alumnat.
Escriure és una activitat quotidiana que el món tecnificat, hipercomunicat i sofisticat en què vivim exigeix cada dia més.
L'expressió escrita ens permet demanar informació, transferir coneixement, intentar convèncer, comunicar sentiments i vivències, viure moments de plaer...
Per tant, el seu domini és un requisit bàsic per desenvolupar-nos personalment i en societat.
Una persona competent en expressió escrita dedica temps a pensar abans d'escriure, planifica formulant els objectius, generant i organitzant idees, selecciona la informació interessant i la més rellevant per començar a produir.
Escriu en diferents formats i suports, textos continus i discontinus, però sempre de manera adequada, coherent, cohesionada i d'acord amb les convencions de la llengua.
I tot tenint present que l'escriptura incideix poderosament en la realitat, fins i tot se n'ha emancipat, per regnar sobirana en un món fet només de paraules.
Aquest projecte sorgeix de les directrius del Parlament de Catalunya, de data 21 de juliol de 2010, que declara els escacs d'utilitat pública i insta al Govern que emprengui actuacions per difondre i fomentar la pràctica dels escacs entre la població catalana, especialment en els àmbits de l'educació, lúdic i de la salut.
I també de la declaració del Parlament Europeu, de data 15 de març de 2012, instant els estats membres a introduir el programa "Escacs a l'escola" en els seus sistemes educatius
El projecte destaca la relació i utilitat del joc dels escacs en l'àmbit educatiu.
És un recurs que potencia el desenvolupament de les estructures cognitives, el raonament i el pensament lògicomatemàtic, les habilitats lingüístiques i els hàbits de conducta.
Es comença a primer de primària.
Al voltant dels 6 anys és l'edat idònia per iniciar-se en la seqüència observo–penso–jugo, que es practica en el joc i s'intenta fer extensiva a la vida.
El Departament d'Educació crea el Programa d'innovació pedagògica " araART " amb la finalitat de fomentar i posar en valor projectes artístics que es porten a terme en el si d'un centre d'educació infantil, primària o secundària, en col·laboració amb una escola artística, un equipament cultural, o institucions, entitats i associacions artístiques, per promoure l'equitat i la qualitat del sistema educatiu reflectida en la millora de les capacitats i competències de l'alumnat participant.
El curs 2016/17 la Direcció General de Formació Professional Inicial i Ensenyaments de Règim Especial va impulsar el projecte "Talent creatiu i empresa" de col·laboració i intercanvi de coneixements i experiències entre centres educatius que imparteixen ensenyaments professionals d'Arts Plàstiques i Disseny i les empreses.
L'objectiu del programa és permetre als estudiants integrar en el seu aprenentatge l'entorn laboral d'un ambient real, adquirint hàbits de relacions humanes a l'empresa, del treball en equip, l'orientació cap al client, sentit d'iniciativa i esperit emprenedor, cultura d'empresa, innovació tecnològica, perfils professionals, i altres.
Així el Programa "Talent creatiu i empresa" té com a finalitat l'apropament entre la realitat productiva i de serveis del món productiu i els coneixements, bagatge i especificitat dels centres educatius.
Amb aquest programa els centres educatius reben informació actualitzada i directa del sector econòmic i professional, alhora que entren en contacte amb la tecnologia més avançada, i l'empresa rep el talent i creativitat de les noves generacions i futurs professionals.
Convocatòria pública per seleccionar centres que a partir del curs 2019-2020 vulguin formar part del programa d'innovació pedagògica Talent Creatiu i Empresa
Projectes proposats per la Direcció General de Formació Professional Inicial i Ensenyaments de Règim Especial curs 2018-2019
Centres docents que han participat durant el curs 2017-2018
L' emprenedoria a l'escola es planteja amb l'objectiu que l'alumnat assoleixi unes competències que li permetin tenir una actitud activa de transformació de les idees en projectes.
En aquesta secció trobareu recursos i estratègies per treballar les habiliatats emprenedores, l'explicació de diverses metodologies per potenciar l'emprenedoria i pràctiques de referència que les promouen.
L'actual marc normatiu europeu, estatal i autonòmic, situa l'esperit emprenedor com a una competència clau que s'ha d'integrar en el currículum per ésser assolida al final de l'ensenyament obligatori, i mantenir-la i reforçar-la al llarg de tota la vida.
Pòsters de cada habilitat amb recursos i materials de suport per treballar a l'aula.
Vídeos de persones que, per la seva trajectòria vital i professional, ens expliquen cadascuna d'aquestes habilitats.
El programa, contempla la creació d'un espai a on es podran trobar diversos enllaços d'interès i un recull de pràctiques educatives, amb la finalitat de fomentar i promoure la lluita contra l'assetjament escolar.
Recursos per treballar l'assetjament – Club Súper3
INS POMPEU FABRA de Badalona, vídeo al youtube elaborat per un grup d'alumnes de 4t d'ESO, des de la matèria d'anglès, contra l'assetjament escolar i com a reflexió per prevenir i actuar en casos d'assetjament escolar.
L' INS RAMON CASAS I CARBÓ Posa en marxa el programa
INS ROQUETES, al seu web trobareu una activitat per promoure la reflexió sobre l' assetjament escolar i lluitar contra aquest greu problema social dins i fora del centre.
El programa contempla la creació d'un equip de referència format per membres de la comunitat escolar que elabora i implementa el projecte de centre i la participació activa de l'alumnat de primària i de l'ESO, en els Equips X la convivència i els guaites.
Els centres que participen en el programa poden accedir a un espai moodle per compartir reflexions i dubtes en relació a com elaborar i implementar el projecte de centre, experiències, bones pràctiques.
En aquesta plataforma també es podran trobar diferents tipus de recursos per donar suport a totes les fases del projecte.
Cicle superior d'educació primària.
Atès que les situacions d'assetjament, tot i que puguin donar-se a l'educació primària, tenen major prevalença a la secundària, el programa a primària vol incidir especialment en reforçar els valors convivencials com a eines per prevenir possibles situacions d'assetjament.
En aquest sentit, els Equips X la convivència tenen com a finalitat detectar i aturar aquelles accions que dificultin les relacions entre iguals i malmetin la convivència i promoure tant estratègies de gestió positiva dels conflictes com mesures restauratives de tal manera no arribin a donar-se situacions d'assetjament.
Les funcions dels Equips X la convivència són:
És fonamental plantejar aquestes activitats com un procés d'indagació, que permeti arribar a conclusions o a dubtes raonables i que donin respostes o obrin noves recerques.
Si no s'han realitzat activitats dels blocs temàtics proposades en el primer nivell, és convenient seleccionar-ne aquelles que treballen continguts clau estretament relacionats amb l'estudi bioclimàtic que es planteja dur a terme.
Per exemple, en el cas de voler estudiar si un espai està ben aïllat tèrmicament, els alumnes han de saber aplicar la idea de capacitat calorífica específica dels materials, la transferència d'energia tèrmica...
Les fases que orienten el procés de la recerca poden estructurar-se de la manera següent:
L'avaluació s'ha d'incorporar en el procés d'aprenentatge per tal de regular i reconduir, si és necessari, i l'autoavaluació i la coavaluació; una possibilitat es fer-ho amb l'ajut de rúbriques d'avaluació.
Les rúbriques són una eina molt útil per implicar a l'alumnat en tot el procés i millorar resultats d'aprenentatge.
Les recerques plantejades en el nivell intermedi d'ús de la motxilla bioclimàtica poden incloure, si es considera oportú, la utilització de la calculadora bioclimàtica per determinar algun dels índexs bioclimàtics.
El servei comunitari ( DECRET 187/2015, de 25 d'agost. d'ordenació dels ensenyaments de l'educació secundària obligatòria ) és una acció que vol promoure que els alumnes experimentin i protagonitzin accions de compromís cívic, aprenguin en l'exercici actiu de la ciutadania, i posin en joc els seus coneixements i capacitats al servei de la comunitat.
Ha de formar part de la programació curricular d'una o diverses matèries de tercer i/o quart d'ESO definides en el pla anual de centre.
Així, comprèn una part d'aprenentatge vinculada al currículum que es realitza dins l'horari lectiu i un servei actiu a la comunitat educativa.
El servei comunitari de Guaites tindrà com a finalitat detectar i aturar possibles situacions d'assetjament i altres accions que dificultin les relacions entre iguals.
Durant el temps que facin el servei comunitari de forma pràctica aprendran a implicar-se, deixant de ser observadors del que passa al seu voltant i prenent consciència de la necessitat d'actuar i comprometre's en la millora de la convivència i en la gestió positiva dels conflictes.
La selecció dels guaites es farà a partir dels alumnes que es presentin voluntaris i dels que proposin els seus companys, per tal d'assegurar que tinguin un perfil adient i siguin alumnes considerats pels altres com a referents positius.
D'altra banda, el programa, en el marc del servei comunitari, vol impulsar també la proposta " Internet de tu a tu", un servei comunitari que està a disposició dels centres i que s'orienta a la prevenció del ciberassetjament i és un bon complement del servei comunitari Guaites.
El document en format transferible es pot descarregar des de la pàgina de l'XTEC, també hi ha una versió per utilitzar en l'entorn Moodle en el repositori de cursos Alexandria.
L'alumnat de 5è i 6è ha implantat el projecte plurilingüe i multidisciplinar d'emprenedoria FER.cat: Ensenyant a emprendre a les escoles del món rural.
En la primera part del projecte els alumnes coneixen invents i inventors d'arreu del món, entrevistes a empresaris del territori i presenten el seu territori a altres escolars de Catalunya i Estònia.
En la segona part l'alumnat inventa sense cap límit creatiu un producte o servei, factible o no amb la tecnologia actual, elaboren el seu pla d'empresa i presenten la seva idea.
Ens visita un grup d'acció d'Estònia
Les cooperatives MACIEN i AMB ELS 5 SENTITS, de les classes de 5é venen els treballs fets pels alumnes al Mercat de Serraparera.
El curs 2014-2015, l'alumnat de 6è ha estat treballant en un projecte d'emprenedoria.
El mes de febrer es va començar i es van formar tres empreses: Criatures Creatives, enfunda'T i El meu petit món.
S'han anat treballant tot un seguit de capacitats molt importants com: el treball en equip, la iniciativa, la planificació, la resolució de problemes, la flexibilitat, la comunicació i la creativitat.
Tot el treball realitzat va culminar el dia 31 de maig, amb la Fira del Jove Emprenedor.
"Cultura emprenedora a l'escola" és un programa pioner que té per objectiu fomentar la cultura emprenedora a les escoles.
El projecte es basa en realitzar un treball real: la creació, organització, gestió i tancament d'una cooperativa de fabricació de productes artesans, la venda en una fira o mercat de la ciutat i la sol·licitud d'un microcrèdit.
L'alumnat de l'escola l'Albiol han format part del projecte "Emprendre a la meva escola".
Kit Educaixa de recursos per a l'autoconeixement.
Recurs que facilita eines per a l'educació socioemocional.
Programa cognitiu de resolució de problemes i conflictes interpersonals per alumnat d'educació infantil.
Podcast sobre les nostres emocions, 2001.
Webquesta interdisciplinar per treballar les competències bàsiques a través de les intel·ligències múltiples.
WebQuesta per treballar l'educació emocional.
Recomanacions per prevenir l'ansietat.
Recurs que facilita eines per treballar l'educació dels valors ètics i socials.
Portal Edu3.cat (2007) Treball cooperatiu CEIP Can Puig (Esparraguera)[vídeo].
Recurs que mostra en què consisteix el treball cooperatiu i com promoure la cooperació, el respecte mutu, la responsabilitat i l'augment de l'autoestima dels alumnes.
Pràctica d'aula que ajuda a establir relacions d'ajuda i col·laboració entre infants d'edats diferents.